CELEX: 62010CN0131
Language: sl
Date: 2010-03-12 00:00:00
Title: Zadeva C-131/10: Predlog za sprejetje predhodne odločbe, ki ga je 12. marca 2010 vložilo Tribunal de première instance de Bruxelles (Belgija) – Corman SA proti Bureau d'intervention et de restitution belge (BIRB)

5.6.2010   
            
            
               SL
            
            
               Uradni list Evropske unije
            
            
               C 148/14
            
         Predlog za sprejetje predhodne odločbe, ki ga je 12. marca 2010 vložilo Tribunal de première instance de Bruxelles (Belgija) – Corman SA proti Bureau d'intervention et de restitution belge (BIRB)
   (Zadeva C-131/10)
   2010/C 148/22
   Jezik postopka: francoščina
   
      Predložitveno sodišče
   
   Tribunal de première instance de Bruxelles
   
      Stranki v postopku v glavni stvari
   
   
      Tožeča stranka: Corman SA
   
      Tožena stranka: Bureau d'intervention et de restitution belge (BIRB)
   
      Vprašanji za predhodno odločanje
   
   
               1.
            
            
               Ali je določbe Uredbe Komisije (ES) št. 2571/97 z dne 15. decembra 1997 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil (1), ki je izvedbena uredba Uredbe št. 1255/1999 o skupni organizaciji trga mleka in mlečnih izdelkov (2), mogoče šteti za sektorske predpise Skupnosti, ki odstopajo od člena 3(1) Uredbe št. 2988/95 z dne 18. decembra 1995 (3) in nasprotujejo uporabi nacionalnih določb o zastaranju?
            
         
               2.
            
            
               Ali je treba člen 3(3) Uredbe št. 2988/95 z dne 18. decembra 1995 razumeti tako, da je njegova uporaba omejena na primere, ko nepravilnost stori upravičenec subvencije, pri čemer se splošno pravilo štiriletnega zastaralnega roka uporablja za vse nepravilnosti, ki jih storijo upravičenčevi sopogodbeniki, ob upoštevanju največ štiriletnega roka, ki se uporablja za predpise o sopogodbenikih v okviru skupne organizacije trga mleka in mlečnih izdelkov?
            
         
      (1)  UL L 350, str. 3.
   
      (2)  UL L 160, str. 48.
   
      (3)  Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, str. 1).